


Kontakt Kundeservice 
Erhverv på 70 1112 30. 


Postnord Pallet 


postnord 


Det er nemt at sende gods på paller til alle adresser i både Danmark, Norden og det 
meste af Europa. Og modtagerne kan være både virksomheder og private. 


Postnord pallet er nemt at bruge 

Uanset om din palle skal sendes til virksomheder 
eller private i Danmark, Norden eller Europa, har 
du kun brug for én og samme løsning. Du bruger 
den samme label og stregkode på alle dine palle- 
forsendelser, uanset hvor de skal hen. 


Hurtig levering 
Vi tilbyder dag-til-dag levering inden kl. 16 i det 
meste af Danmark samt i store dele af Norden. 


Forhold hos modtager 

Levering skal kunne foretages umiddelbart i nær- 
heden af kantsten, over et plant, jævnt og kørefast 
underlag - fx fliser, asfalt og beton. 


Styr på pallen med Track & Trace 

Vi stregkodescanner dine paller, så du kan følge 
dem på www.postnord.dk/tt lige til de er fremme. 
Vi sørger også for, at modtageren kvitterer. 





Vægt og udvendige mål 


Helpalle: 1.000 kg 120 x 80 x 220 cm (LxBxH) 
Halvpalle: 500kg 60x80x150 cm (LxBxH) 
Kvartpalle: 200kg 60 x40 x120 cm (LxBxH) 


Specialpalle: 1.000 kg 120 x 120 x 220 cm (LxBxH) 


Hele sendingen må højst veje 2,5 ton. 


Vi afhenter gerne 

Vi kan afhente dine paller efter fast aftale, eller det 
kan aftales pr. gang. Kontakt din transportafdeling 
i henhold til kontaktoplysningerne på din aftale. 


Elektronisk dataudveksling - EDI 

Hver palle skal udstyres med en elektronisk trans- 
portordre i EDl-format. EDI skal sendes samme 
dag og altid inden PostNord overtager pallen. 


Adresselabels og følgepapirer 

Du kan selv printe dine adresselabels til PostNord 
Pallet via dit udskrivningssystem, så længe de 
holder PostNords standarder, som du får ved 
henvendelse til os. 


0920 


Til lande uden for EU skal dine paller være forsy- 
net med oplysninger til brug for toldbehandling i 
modtagerlandet. For Norge gælder, at toldoplys- 
ningerne skal sendes elektronisk, hvilket betyder, 
at samme data kan bruges både til udførselsangi- 
velse og til toldbehandling i Norge. 


Told, moms og ansvar 

Til lande uden for EU betaler du som afsender 

et indfortoldningsgebyr. Du har ansvaret for, at 
indholdet lovlig må indføres i landet. Selve tolden 
og momsen betales af modtageren. 


Prissætning 

Din pris beregnes efter et priszonesystem, inddelt 
i forhold til postnummerområder i de enkelte lande. 
Der tillægges brændstof- og miljøtillæg samt moms 
til EU-lande og fortoldning til lande uden for EU. 


Erstatning og forsikring 

Hvis godset beskadiges eller forsvinder, erstatter 
PostNord indholdet med 8,33 SDR pr. kg. Erstatning 
sker i henhold til vores forretningsbetingelser og 
Nordisk Speditørforbunds Almindelige Bestem- 
melser (NSAB 2015). I samarbejde med et forsik- 
ringsselskab tilbyder vi desuden en supplerende 
transportforsikring. 


Omregningsfaktorer 
Når prisen fastsættes ud fra ladmeter eller kubikme- 
ter, benytter PostNord følgende omregningsregler: 


Nationalt 
1ladmeter = 1.500 kg 
1 kubikmeter = 250 kg 


Crossboarder - Sverige og Finland 
1ladmeter = 2.000 kg 
1 kubikmeter = 350 kg 


Crossboarder - Norge 
1ladmeter = 2.000 kg 
1 kubikmeter = 286 kg 


Farligt indhold i begrænsede mængder 

I Danmark, Sverige, Norge og Finland er det tilladt 
at sende farligt indhold i begrænset mængde. 
Det vil sige stoffer, produkter og genstande, der 

i ADR-konventionen er klassificeret som farligt 
gods. På www.postnord.dk kan du finde en liste 
over mængder samt stoffer og genstande. 


Fuldt reguleret adr-gods (farligt gods) 

Vi kan også varetage distribution af gods, der 
klassificeres som farligt gods i Danmark, Sverige, 
Norge og Finland. Du skal dog være opmærksom 
på, at der er andre betingelser, end der er for sen- 
dinger med begrænsede mængder. 


Du finder en liste over mængder, stoffer og gen- 
stande på www.postnord.dk 





Returløsninger 

Med PostNord Pallet har du mulighed for at bestille 
og betale for returfragten i Danmark, når du skal 
have pallen retur. På den måde kan du tilbyde dine 
kunder en ekstra service. 


Kontakt Kundeservice 
Erhverv på 701112 30. 


Services 

Du kan tilkøbe en række services, som er beskre- 
vet i de følgende afsnit. Priserne på dem fremgår 
af de ratekort, du har modtaget. 


Tidsbegrænset levering i Danmark 

Paller, der skal leveres i Danmark, kan med service- 
ydelsen Tidsbegrænset levering ankomme hos 
modtageren i udvalgte postnumre kl. 7-9 og i hele 
landet kl. 7-12. 


Varsling pr. telefon 

Du kan tilvælge, at vi varsler din kunde telefonisk 
samme dag, som godset vil blive leveret. Vi kontakter 
din modtager senest en halv time inden ankomst. 
Servicen kan bruges for paller sendt til Danmark, 
Sverige, Norge og Finland. 


SMS & e-mail advisering 

Ønsker du at modtager får besked, når godset er 
på vej? Så kan du vælge SMS og e-mail advisering. 
Modtager vil få besked, når godset er på vej, og 
når godset er leveret. 


Palleudveksling 

Vi kan, for leverancer i Danmark, tilbyde at bytte 
dine paller, som du bruger til at sende varer på, 
med dine kunder. Vi tilbyder ombytninger af hel-, 
halv- og kvartpaller, og du kan bestille servicen 
mod at betale et ad-hoc tillæg. 


Indbæring 

Ønsker du, at indholdet på pallen skal bæres ind til 
et bestemt sted hos modtageren, kan du tilvælge 
serviceydelsen Indbæring. Denne service tilbydes 
kun i Danmark. 


Flexlevering 

Sender du gods til modtagere, der eventuelt ikke 
er på adressen, når godset bliver leveret, kan du 
sende det med serviceydelsen Flexlevering. Det 
betyder, at godset stilles på modtagerens adresse 
på afsenderens (dit) ansvar. Denne service tilbydes 
i Danmark, Sverige, Norge og Finland. 


Genudbringning 

Hvis modtageren af godset ikke træffes på 
afleveringstidspunktet, afleverer vi en anmeldel- 
sesblanket, han/hun kan benytte til at kontakte os 
og aftale nyt afleveringsforsøg. Hvis ikke vi hører 
fra modtageren inden for et par dage, kontakter vi 
dig, så vi undgår at skulle sende godset retur. Hvis 
vi ikke får kontakt med hverken dig eller modtage- 
ren, sender vi godset retur efter 14 dage. 


PostNord 
Hedegaardsvej 88 
2300 København S 
Danmark 


www.postnord.dk 


0920 


Straks Retur 

Hvis du ikke ønsker, at din palle skal anmeldes, kan 
du vælge servicen Straks Retur, hvis den ikke kan 
afleveres til modtageren. 


Brug for at vide mere? 

Klik ind på www.postnord.dk/logistik, eller ring på 
70 1112 30, hvis du ønsker mere information om 
produktet PostNord Pallet. 

